عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا کہ وزیر اعظم نریندر مودی کی طرف سے متعارف کرائی گئی قومی تعلیمی پالیسی 2020 ہندوستان کی تعلیمی پالیسی کو عالمی معیار کے مطابق بنائے گی
پی ایچ ڈی سی سی آئی ایجوکیشن سمٹ، 2022 سے خطاب کرتے ہوئے، ڈاکٹر جتیندر سنگھ نے کہا کہ این ای پی ۔ 2020 نہ صرف ترقی پسند اور وژنری ہے بلکہ یہ 21ویں صدی کے ہندوستان کی ابھرتی ہوئی ضرورتوں اور تقاضوں کے مطابق ہے
قومی تعلیمی پالیسی تمام شعبوں میں جدید ترین ٹیکنالوجیز جیسے ڈرون کا استعمال، بگ ڈیٹا اینالیٹکس، مصنوعی ذہانت، بلاک چین اور دیگر اختراعی ٹیکنالوجیز کا احاطہ کرتی ہے: ڈاکٹر جتیندر سنگھ
سائنس و ٹکنالوجی کے مرکزی وزیر مملکت  ارضیاتی سائنس کے وزیر مملکت ، وزیراعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ وزیر اعظم جناب نریندر مودی کے ذریعہ متعارف کرائی گئی قومی تعلیمی پالیسی  2020 عالمی معیارات کے مطابق ہندوستان کی تعلیمی پالیسی کو نئے سرے سے ترتیب دے گی۔
پی ایچ ڈی سی سی آئی ایجوکیشن سمٹ، 2022 سے خطاب کرتے ہوئے ڈاکٹر جتیندر سنگھ نے کہا کہ قومی تعلیمی پالیسی آزادی کے بعد سے ہندوستان میں سب سے بڑی راہ کتبدیل کرنے دینے والی اصلاح ہے کیونکہ نئی پالیسی نہ صرف ترقی پسند اور وژنری ہے بلکہ 21ویں صدی کے ہندوستان کی ابھرتی ہوئی ضرورتو اور تقاضوں کے مطابق بھی ہے۔ . انہوں نے کہا کہ یہ محض ڈگریوں پر توجہ دینے کی بجائے طلباء کی فطری صلاحیتوں، علم، ہنر اور اہلیت کو ترجیح دیتی ہے۔ انہوں نے مزید کہا کہ یہ نوجوان اسکالرز اور طلباء کو وقتاً فوقتاً اپنے رجحان اور اپنے ذاتی حالات کے مطابق اپنے متبادلات کا فیصلہ کرنے کے لیے کافی گنجائش فراہم کراتی ہے۔
قومی تعلیمی پالیسی ۔ 2020 کی خوبیوں پر روشنی ڈالتے ہوئے ڈاکٹر جتیندر سنگھ نے کہا کہ ایک سے زیادہ داخلے/چھوڑنے کے متبادل کی فراہمی قابل قدر ہے کیونکہ اس تعلیمی لچک کا ان کی داخلی آموزش اور فطری رجحان کے مطابق مختلف اوقات میں کیریئر کے مختلف مواقع سے فائدہ اٹھانے سے متعلق طلباء پر مثبت اثر پڑے گا۔ وزیر موصوف نے یہ بھی کہا کہ اس داخلے/چوڑنے کے متبادلکے قابل عمل اور موزوں ہونے کے بارے میں مستقبل میں اساتذہ بھی غور کر سکتے ہیں اور انہیں کیریئر میں لچک اور اپ گریڈیشن کے مواقع فراہم کرا سکتے ہیں جیسا کہ کچھ مغربی ممالک اور امریکہ میں ہوتا ہے۔
وزیر موصوف نے کہا کہ پالیسی تخلیقی اور کثیرموضوعاتی نصاب کی طرفدار ہے جس میں سائنس اور ریاضی کے علاوہ ہیومینیٹیز، زبانیں، ثقافت، کھیل کود اور فٹنیس، صحت اور تندرستی، فنون اور دستکاری شامل ہیں۔ یہ سوامی وویکانند کی انسان ساز تعلیم، جناب اروبندو کی انٹیگرل ایجوکیشن اور مہاتما گاندھی کی بنیادی تعلیم کے حقیقی جوہر کی عکاسی کرتی ہے۔
ڈاکٹر جتیندر سنگھ نے کہاکہ آج تقریباً 40 ملین ہندوستانی اعلیٰ تعلیم حاصل کر رہے ہیں جو کہ امریکہ اور یورپی یونین کے مشترکہ اعداد و شمار سے زیادہ ہے اور نئی تعلیمی پالیسی اس تعداد کو دوگنا کرنا چاہتی ہے۔ انہوں نے کہاکہ یہ ایک بڑا مقصد ہے، لیکن بلا شبہ یہ قابل حصول ہے۔
ڈاکٹر جتیندر سنگھ نے بتایا کہ مودی حکومت نے ماضی کی بے ضابطگیوں کو بھی درست کیا ہے اور وضاحت کی ہے کہ پچھلی تعلیمی پالیسی میں سب سے بڑا تضاد ناموں کا تھا، انسانی وسائل کےفروغ کی وزارت اپنے آپ میں ایک غلط نام تھی اس میں دیگر معنوں کی بھی جھلک ملتی تھی۔ انہوں نے کہا کہ اب مرکزی حکومت نے انسانی وسائل کے فروغ کی وزارت کا نام بدل کر مرکزی وزارت تعلیم کر دیا ہے۔
ڈاکٹر جتیندر سنگھ نے کہا کہ قومی تعلیمی پالیسی  سے حاصل ہونے والے سب سے قابل ستائش مواقع میں سے ایک یونیورسٹیوں اور کالجوں کے لیے اپنے نصاب میں انٹرپرینیورشپ کو شامل کرنے کا موقع ہے۔ انہوں نے مزید کہا کہ اگر یہ کام بامعنی انداز میں کیا جاتا ہے، تو اس میں بہت کم وقت میں ملک کی معیشت کو تحریک دینے کی صلاحیت ہے۔
وزیر موصوف نے یہ بھی کہا کہ ہندوستان نے گلوبل انوویشن انڈیکس  کی اپنی عالمی درجہ بندی میں سال 2015 میں 81 ویں مقام سے 2021 میں دنیا کی 130 معیشتوں میں 46 ویں مقام پر آنے کی بڑی کامیابی حاصل کی ہے۔ جی آئی آئی کے لحاظ سے ہندوستان 34 نچلی درمیانی آمدنی والی معیشتوں میں دوسرا اور 10 وسطی اور جنوبی ایشیائی معیشتوں میں پہلے نمبر پر ہے۔ وزیر موصوف نے کہا کہ جی آئی آئی درجہ بندی میں مسلسل بہتری علم کے بے پناہ سرمائے، متحرک اسٹارٹ اپ ایکو سسٹم اور سرکاری اور نجی تحقیقی تنظیموں کے ذریعہ کئے گئے کچھ شاندار کاموں کی وجہ سے حاصل ہوئی ہے۔
ڈاکٹر جتیندر سنگھ نے کہاکہ ہندوستان جدید ترین ٹکنالوجیوں کے حصول، ترقی اور توسیع پر زیادہ توجہ مرکوز کر رہا ہے، جیسے ڈرون، بگ ڈیٹا اینالیٹکس، مصنوعی ذہانت، بلاک چین اور تمام شعبوں میں دیگر اختراعی ٹیکنالوجیز کے بڑھتے ہوئے استعمال سے بخوبی سمجھا جا سکتا ہے۔ انہوں نے اس بات پر زور دیا کہ نیا ہندوستان سائنس جیسے قوی امکانات والے شعبوں سے زیادہ سے زیادہ فائدہ اٹھانے کا خواہاں ہے اور یہاں سائنسی اداروں کو بھی اب جدید مندروں کے طور پر دیکھا جارہا ہے۔
وزیر موصوف نے کہا کہ ایک کثیر موضوعاتی نقطہ نظر کے ذریعے ہندوستان کے تعلیمی نظام کی کایا پلٹ کرنے کے لیے این ای پی کا آغاز کیا گیا ہے۔ 29 جولائی 2022 کو قومی تعلیمی پالیسی کے دو سال مکمل ہونے کے بعد، اس کے نفاذ کے بعد، 28 ریاستوں اور چھ مرکزی زیر انتظام خطوں میں اعلیٰ تعلیمی اداروں  میں 2774 اختراعی کونسلیں قائم کی گئی ہیں، جو کہ تعلیم کی وزارت داخلی پروگریس رپورٹ کے مطابق ہے۔ رپورٹ کے مطابق اعلیٰ تعلیم کے 2000 ادارے اسکل ہب کے طور پر شروع ہونے والے ہیں اور ان میں سے 700 نے اسکل ڈیولپمنٹ اور انٹرپرینیورشپ کی وزارت کے کامن پورٹل پر رجسٹریشن کرالیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-9822
(Visitor Counter : 83